» Da pynman Food Fest ka Women’s Welfare Organization SRJ Wyrta – Ki khubor hei ktien Pnar
Jowai : Ka Woman’s Welfare Organization Seiñraij Jowai ynnin ka sngi da pynman ko ya ka ‘Food Fest’ hapoh ka ophis ka Seiñraij Jowai ha Loompyrdi Iongpiah. Da pynman ya kani ka yaw dai baam kam chi bynta u pynku ya ka yarong poisa ka seiñ.
Ya kani ka yaw dai baam da wai da u daloi ka Elaka Jowai u ma Puramon Kynjiñ hei emlang ki dkhot ka Seiñraij Jowai wa ki paidbah na ki dong wapher wapher ka chnong Jowai. Ka Chairman ka WWO SRJ ka kong W. Sumer da pyllai ko ya ka yalang heiwa da ong ko wa ka seiñ sñiawsuk bha ko ya i jingmut wa e ki paidbah yow pynmih ya ka kot hei yatoh wa ki baam Pnar.
U daloi kam u kongsan ha kani ka sngi da yaroh u ya kani ka tnat yong ka Seiñraij kawa da pynman ya kani ka tamasa dai baam wei da e u i kyrkhu kyrdoh ya ki.
Ki baam wa do yoh ki piadbah u maad ha kani ka sngi kynthup i yei Jadoh Dohsyiar wa u Sandwich wa da chet da ka dong Panaliar, i Jadoh sniang wa chet da ka dong Chilliangraij, ya ki chow, ki momo wa u aluchop wa da pynkhreh da Loomyongkjam, u Tpu-Seiñ wei doh wa da chet da ka Loomkyrwiang, ki chana wa u papor wa wanrah da ka Dulong wa i tungtoh wa da chet da ka dong Tpep-Pale. Da em leh i pynkhreh baam Dim Sum na u Bunty Challam.
Ha kani ka sngi de em leh i pynkhle ‘Mini Lucky Draw’ da ka Microwave Oven kam ka 1st prize, ka Grinder 2nd prize wa ka Halogen Heater kam ka 3rd prize.
Ya kani ka ïaw dai bam da wai da u daloi ka Elaka Jowai u ma Puramon Kynjiñ dei emlang ki dkhot ka Seiñraij Jowai wa ki paidbah wa boon ki dong ka Jowai. Ka Chairman ka WWO SRJ ka wa pyllai leh ya ka yalang da ong ko ka seiñ sniawsuk bha ko ya i jingmut wa e ki paidbah yow pynmih ya ka kot hei yatoh wa ki bam yong Pnar.
Ki bam wa do yoh ki piadbah u mat ha kani ka sni toh i Jadoh Dohsyiar wa u Sandwich wa da chet da ka dong Panaliar, i Jadoh Dohsnaing wa chet da ka dong Chilliangraij, ya ki chow, momo wa u aluchop wa da pynkhreh da Loomyongkjam, u Tpu-Sein wei doh wa da chet da ka Loomkyrwiang, ki chana wa u papar wa wanrah da ka Dulong wa i tungtoh wa da chet da ka dong Tpep-Pale. Da em leh i pynkhreh bam Dim Sum na u Bunty Challam.